title: 2009/974/ES: Rozhodnutie Rady z  30. novembra 2009 o uzavretí Dohody medzi Európskym spoločenstvom a vládou Mongolska o určitých aspektoch leteckých služieb

text:
               18.12.2009

               SK

               Úradný vestník Európskej únie

               L 336/4

         ROZHODNUTIE RADY
   z 30. novembra 2009
   o uzavretí Dohody medzi Európskym spoločenstvom a vládou Mongolska o určitých aspektoch leteckých služieb
   (2009/974/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v súvislosti s prvou vetou prvého pododseku článku 300 ods. 2 a prvým pododsekom článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Rada 5. júna 2003 splnomocnila Komisiu na začatie rokovaní s tretími krajinami o nahradení určitých ustanovení v platných dvojstranných dohodách dohodou so Spoločenstvom.

               (2)

               Komisia v mene Spoločenstva dojednala Dohodu medzi Európskym spoločenstvom a vládou Mongolska o určitých aspektoch leteckých služieb (ďalej len „dohoda“) v súlade s postupmi a usmerneniami uvedenými v prílohe k rozhodnutiu Rady, ktorým sa Komisia oprávňuje začať rokovania s tretími krajinami o nahradení určitých ustanovení v platných dvojstranných dohodách dohodou Spoločenstva.

               (3)

               Dohoda bola podpísaná v mene Spoločenstva 3. apríla 2009 s výhradou jej neskoršieho uzavretia.

               (4)

               Dohoda by sa mala schváliť,

         ROZHODLA TAKTO:
   Článok 1
   Dohoda medzi Európskym spoločenstvom a vládou Mongolska o určitých aspektoch leteckých služieb sa schvaľuje v mene Spoločenstva.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) vydať oznámenie podľa článku 7 dohody.

      V Bruseli 30. novembra 2009

            Za Radu

            predsedníčka

         B. ASK

      (1)  Stanovisko z 15. septembra 2009 (zatiaľ neuverejnené v úradnom vestníku).
    ---documentbreak---

               18.12.2009

               SK

               Úradný vestník Európskej únie

               L 336/5

         DOHODA
   medzi Európskym spoločenstvom a vládou Mongolska o určitých aspektoch leteckých dopravných služieb
   EURÓPSKE SPOLOČENSTVO
   na jednej strane a
   VLÁDA MONGOLSKA
   na druhej strane
   (ďalej len „strany“)
   BERÚC NA VEDOMIE, že medzi niektorými členskými štátmi Európskeho spoločenstva a Mongolskom boli uzavreté bilaterálne dohody o leteckých dopravných službách, ktoré obsahujú ustanovenia v rozpore s právom Spoločenstva,
   BERÚC NA VEDOMIE, že Európske spoločenstvo má výhradnú právomoc v súvislosti s niektorými aspektmi, ktoré môžu byť zahrnuté v dvojstranných dohodách o leteckých dopravných službách medzi členskými štátmi Európskeho spoločenstva a tretími krajinami,
   BERÚC NA VEDOMIE, že podľa právnych predpisov Európskeho spoločenstva leteckí dopravcovia Spoločenstva so sídlom v niektorom členskom štáte majú právo na nediskriminačný prístup k letovým trasám medzi členskými štátmi Európskeho spoločenstva a tretími krajinami,
   SO ZRETEĽOM na dohody medzi Európskym spoločenstvom a určitými tretími krajinami, ktoré umožňujú príslušníkom týchto tretích krajín získať vlastnícky podiel v spoločnostiach leteckých dopravcov, ktorí majú licenciu v súlade s právnymi predpismi Európskeho spoločenstva,
   UZNÁVAJÚC, že určité ustanovenia dvojstranných dohôd o leteckých dopravných službách medzi členskými štátmi Európskeho spoločenstva a Mongolskom, ktoré sú v rozpore s právnymi predpismi Európskeho spoločenstva, sa s týmito právnymi predpismi musia zosúladiť s cieľom vytvoriť pevný právny základ leteckých dopravných služieb realizovaných medzi Európskym spoločenstvom a Mongolskom a zachovať kontinuitu týchto leteckých dopravných služieb,
   UZNÁVAJÚC, že v prípade, ak členský štát určil leteckého dopravcu, ktorého regulačnú kontrolu vykonáva a udržiava iný členský štát, vzťahujú sa práva Mongolska vyplývajúce z ustanovení o bezpečnosti v dohode medzi členským štátom, ktorý určil leteckého dopravcu, a Mongolskom rovnako aj na prijímanie, vykonávanie alebo udržiavanie bezpečnostných noriem v tomto inom členskom štáte, ako aj na prevádzkové oprávnenie dotknutého leteckého dopravcu,
   BERÚC NA VEDOMIE, že podľa právnych predpisov Európskeho spoločenstva leteckí dopravcovia v zásade nesmú uzatvárať dohody, ktoré môžu ovplyvniť obchodovanie medzi členskými štátmi Európskeho spoločenstva a ktorých cieľom alebo účelom je zabrániť hospodárskej súťaži, obmedziť ju alebo ju narušiť,
   BERÚC NA VEDOMIE, že cieľom Európskeho spoločenstva v rámci týchto rokovaní nie je zvýšiť celkový objem letovej premávky medzi Európskym spoločenstvom a Mongolskom, ktorý by ovplyvnil rovnováhu medzi leteckými dopravcami Spoločenstva a leteckými dopravcami Mongolska, ani rokovať o zmenách a doplneniach ustanovení jestvujúcich dvojstranných dohôd o leteckých dopravných službách v súvislosti s dopravnými právami,
   UZNÁVAJÚC, že ustanovenia dvojstranných dohôd o leteckých dopravných službách uzavretých medzi členskými štátmi Európskeho spoločenstva a Mongolskom, ktoré i) si vyžadujú alebo uprednostňujú prijatie dohôd medzi spoločnosťami, prijatie rozhodnutí združeniami spoločností alebo zosúladené postupy, ktoré zabraňujú hospodárskej súťaži medzi leteckými dopravcami na príslušných trasách, narúšajú ju alebo ju obmedzujú, alebo ii) posilňujú účinky každej takejto dohody, rozhodnutia alebo zosúladeného postupu, alebo iii) delegujú leteckým dopravcom alebo iným súkromným prevádzkovateľom zodpovednosť za prijatie opatrení, ktoré zabraňujú, narúšajú alebo obmedzujú hospodársku súťaž medzi leteckými dopravcami na príslušných trasách, môžu narúšať pravidlá hospodárskej súťaže platné pre podniky,
   DOHODLI SA TAKTO:
   Článok 1
   Všeobecné ustanovenia
   1.   Na účely tejto dohody „členské štáty“ znamenajú členské štáty Európskeho spoločenstva.
   2.   Odkazy v každej z dohôd uvedených v prílohe I na občanov členského štátu, ktorý je stranou takejto dohody, sa považujú za odkazy na občanov členských štátov Európskeho spoločenstva.
   3.   Keď je v dohodách vymenovaných v prílohe I uvedený odkaz na leteckých dopravcov alebo letecké dopravné spoločnosti členského štátu, ktorý je stranou takejto dohody, chápe sa ako odkaz na leteckých dopravcov alebo letecké dopravné spoločnosti určené týmto členským štátom.
   4.   Táto dohoda nevytvára dodatočné dopravné práva nad rámec práv stanovených v dvojstranných dohodách medzi príslušnými členskými štátmi a Mongolskom. Udeľovanie dopravných práv sa bude aj naďalej vykonávať prostredníctvom dvojstranných dohôd medzi príslušnými členskými štátmi a Mongolskom.
   Článok 2
   Určenie členským štátom
   1.   Ustanovenia v odsekoch 2 a 3 tohto článku nahrádzajú príslušné ustanovenia v článkoch uvedených v prílohe II písm. a) a b) týkajúce sa určenia leteckého dopravcu príslušným členským štátom, jeho oprávnení a povolení vydaných Mongolskom a zamietnutia, zrušenia, dočasného pozastavenia alebo obmedzenia oprávnení alebo povolení leteckého dopravcu.
   2.   Keď členský štát určí leteckého dopravcu, Mongolsko udelí bezodkladne príslušné oprávnenia a povolenia, pokiaľ:

               i)

               letecký dopravca má sídlo na území štátu, ktorý ho menoval podľa Zmluvy o založení Európskeho spoločenstva a má platnú prevádzkovú licenciu v súlade s právnymi predpismi Európskeho spoločenstva;

               ii)

               členský štát zodpovedný za vydávanie osvedčenia leteckého prevádzkovateľa vykonáva a udržiava účinnú regulačnú kontrolu leteckého dopravcu a v určení je jasne uvedený príslušný orgán civilného letectva, a

               iii)

               leteckého dopravcu priamo alebo väčšinovo vlastnia a účinne kontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov.

         3.   Mongolsko môže zamietnuť, zrušiť, dočasne pozastaviť alebo obmedziť oprávnenia alebo povolenia leteckého dopravcu, ktorého určil členský štát, ak:

               i)

               letecký dopravca nemá sídlo na území členského štátu, ktorý ho menoval podľa Zmluvy o založení Európskeho spoločenstva, alebo nemá platnú prevádzkovú licenciu v súlade s právom Európskeho spoločenstva;

               ii)

               členský štát zodpovedný za vydávanie osvedčenia leteckého prevádzkovateľa nevykonáva a neudržiava účinnú regulačnú kontrolu leteckého dopravcu alebo v určení nie je jasne uvedený príslušný orgán civilného letectva;

               iii)

               leteckého dopravcu priamo alebo väčšinovo nevlastnia alebo účinne nekontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov;

               iv)

               letecký dopravca je podľa dvojstrannej dohody medzi Mongolskom a iným členským štátom už oprávnený vykonávať prevádzku a Mongolsko môže preukázať, že vykonávaním dopravných práv vyplývajúcich z tejto dohody na trase, ktorá zahŕňa miesto v inom členskom štáte, by letecký dopravca obchádzal obmedzenia týkajúce sa dopravných práv vyplývajúce z dvojstrannej dohody medzi Mongolskom a týmto iným členským štátom, alebo

               v)

               určený letecký dopravca je držiteľom osvedčenia prevádzkovateľa leteckej dopravy, ktoré vydal členský štát, a medzi Mongolskom a týmto členským štátom neexistuje dvojstranná dohoda o leteckých dopravných službách a tento členský štát zamietol prepravné práva leteckým dopravcom určeným Mongolskom.

         Mongolsko nebude pri výkone svojho práva v zmysle tohto odseku robiť rozdiely medzi leteckými dopravcami Spoločenstva z dôvodu štátnej príslušnosti.
   Článok 3
   Bezpečnosť
   1.   Ustanoveniami odseku 2 tohto článku sa dopĺňajú zodpovedajúce ustanovenia článkov uvedených v prílohe II písm. c).
   2.   V prípade, ak členský štát určil leteckého dopravcu, ktorého regulačnú kontrolu vykonáva a udržiava iný členský štát, vzťahujú sa práva Mongolska vyplývajúce z ustanovení o bezpečnosti v dohode medzi členským štátom, ktorý určil leteckého dopravcu, a Mongolskom rovnako aj na prijímania, vykonávanie alebo udržiavanie bezpečnostných noriem v tomto inom členskom štáte, ako aj na prevádzkové oprávnenie dotknutého leteckého dopravcu.
   Článok 4
   Zlučiteľnosť s pravidlami hospodárskej súťaže
   1.   Bez ohľadu na akékoľvek iné ustanovenie, ktoré je s týmto v rozpore, sa žiadnym ustanovením dohôd uvedených v prílohe I nesmie i) uprednostňovať prijatie dohôd medzi spoločnosťami, prijatie rozhodnutí združeniami spoločností alebo zosúladenie postupov, ktoré zabraňujú hospodárskej súťaži alebo ju narúšajú; ii) posilňovať účinky akejkoľvek podobnej dohody, rozhodnutia alebo zosúladeného postupu, ani iii) delegovať na súkromné hospodárske subjekty zodpovednosť za opatrenia, ktoré zabraňujú hospodárskej súťaži, narúšajú ju alebo ju obmedzujú.
   2.   Ustanovenia dohôd, ktorých zoznam obsahuje príloha I a ktoré nie sú zlučiteľné s odsekom 1 tohto článku, sa neuplatňujú.
   Článok 5
   Prílohy k dohode
   Prílohy k tejto dohode tvoria jej neoddeliteľnú súčasť.
   Článok 6
   Revízia alebo zmena a doplnenie
   Túto dohodu môžu strany kedykoľvek zrevidovať alebo zmeniť a doplniť po vzájomnej dohode.
   Článok 7
   Nadobudnutie platnosti
   Táto dohoda nadobudne platnosť dňom nasledujúcim po prijatí posledného písomného oznámenia zmluvných strán diplomatickou cestou o tom, že ich príslušné vnútorné postupy, ktoré sú potrebné na nadobudnutie platnosti dohody, sú ukončené.
   Článok 8
   Skončenie platnosti dohody
   1.   Každá zo zmluvných strán môže kedykoľvek ukončiť túto dohodu písomným oznámením druhej zmluvnej strane diplomatickou cestou. Ukončenie dohody nadobudne účinnosť šesť (6) mesiacov od dátumu prijatia takéhoto oznámenia druhou zmluvnou stranou.
   2.   V prípade, že sa skončí platnosť dohody uvedenej v prílohe I, skončí sa súčasne platnosť všetkých ustanovení tejto dohody súvisiacich s príslušnou dohodou uvedenou v prílohe I.
   3.   V prípade, že sa skončí platnosť všetkých dohôd uvedených v prílohe I, skončí sa súčasne platnosť tejto dohody.

      NA DÔKAZ TOHO splnomocnení zástupcovia, riadne poverení na tento účel, podpísali túto dohodu.
      V Ulánbátare tretieho apríla dvetisícdeväť v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a mongolskom jazyku.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Правителството на Монголия
         Por el Gobierno de Mongolia
         Za vládu Mongolska
         For Mongoliets regering
         Für die Regierung der Mongolei
         Mongoolia valitsuse nimel
         Για την Κυβέρνηση της Μογγολίας
         For the Government of Mongolia
         Pour le gouvernement de la Mongolie
         Per il governo della Mongolia
         Mongolijas valdības vārdā
         Mongolijos Vyriausybės vardu
         Mongólia kormánya részéről
         Għall-Gvern tal-Mongolja
         Voor de Regering van Mongolië
         W imieniu Rządu Mongolii
         Pelo Governo da Mongólia
         Pentru Guvernul Mongoliei
         Za vládu Mongolska
         Za vlado Mongolije
         Mongolian hallituksen puolesta
         För Mongoliets regering

   PRÍLOHA I

      Zoznam dohôd uvedených v článku 1 tejto dohody

   Dohody o leteckých službách medzi Mongolskom a členskými štátmi Európskeho spoločenstva, ktoré boli uzavreté, podpísané a/alebo parafované v čase podpisu tejto dohody, v znení zmien a doplnení:

               —

               Dohoda o leteckej doprave medzi spolkovou vládou Rakúska a vládou Mongolska podpísaná 2. októbra 2007 vo Viedni, ďalej v prílohe II len „dohoda medzi Jordánskom a Rakúskom“,

               —

               Dohoda medzi vládou Dánskeho kráľovstva a vládou Mongolska o leteckých službách podpísaná v Pekingu 19. júna 1997, ďalej v prílohe II len „dohoda medzi Mongolskom a Dánskom“,

               —

               Dohoda medzi vládou Fínskej republiky a vládou Mongolska o leteckých službách podpísaná 10. februára 2000 v Helsinkách, ďalej v prílohe II len „dohoda medzi Mongolskom a Fínskom“,

               —

               Dohoda medzi vládou Spolkovej republiky Nemecko a vládou Mongolska o leteckých službách podpísaná 29. mája 1998 v Bonne, ďalej v prílohe II len „dohoda medzi Mongolskom a Nemeckom“,

               —

               Dohoda medzi vládou Maďarskej republiky a vládou Mongolska o leteckých službách podpísaná v Ulánbátare 13. septembra 1994, ďalej v prílohe II len „dohoda medzi Mongolskom a Maďarskom“,

               —

               Dohoda medzi vládou Luxemburského veľkovojvodstva a vládou Mongolska o leteckých službách podpísaná v Luxemburgu 18. marca 1995, ďalej v prílohe II len „dohoda medzi Mongolskom a Luxemburskom“,

               —

               Dohoda medzi vládou Holandského kráľovstva a vládou Mongolska o leteckých službách podpísaná v Haagu 9. marca 1995, ďalej v prílohe II len „dohoda medzi Mongolskom a Holandskom“,

               —

               Dohoda medzi vládou Poľskej ľudovej republiky a vládou Mongolska o leteckých službách podpísaná v Ulánbátare 26. mája 1989, ďalej v prílohe II len „dohoda medzi Mongolskom a Poľskom“,

               —

               Dohoda medzi vládou Rumunska a vládou Mongolska o leteckých službách parafovaná v Ulánbátare 10. júla 1990, ďalej v prílohe II len „dohoda medzi Rumunskom a Mongolskom“,

               —

               Dohoda medzi vládou Švédskeho kráľovstva a vládou Mongolska o leteckých službách podpísaná v Pekingu 19. júna 1997, ďalej v prílohe II len „dohoda medzi Mongolskom a Švédskom“,

               —

               Dohoda medzi vládou Spojeného kráľovstva Veľkej Británie a Severného Írska a vládou Mongolska o leteckých službách podpísaná v Londýne 1. marca 2000, ďalej v prílohe II len „dohoda medzi Mongolskom a Spojeným kráľovstvom“.

         PRÍLOHA II

      Zoznam článkov dohôd uvedených v prílohe I, na ktoré sa odkazuje v článkoch 2 a 3 tejto dohody

               a)

               Určenie členským štátom:

                           —

                           článok 3 odsek 5 dohody medzi Mongolskom a Rakúskom,

                           —

                           článok 3 odsek 4 dohody medzi Mongolskom a Dánskom,

                           —

                           článok 3 odsek 4 dohody medzi Mongolskom a Nemeckom,

                           —

                           článok 3 odsek 4 dohody medzi Mongolskom a Maďarskom,

                           —

                           článok 3 odsek 4 dohody medzi Mongolskom a Luxemburskom,

                           —

                           článok 3 odsek 4 dohody medzi Mongolskom a Holandskom,

                           —

                           článok 3 odsek 2 dohody medzi Mongolskom a Poľskom,

                           —

                           článok 3 odsek 4 dohody medzi Mongolskom a Švédskom,

                           —

                           článok 4 odsek 4 dohody medzi Mongolskom a Spojeným kráľovstvom.

               b)

               Zamietnutie, zrušenie, dočasné pozastavenie alebo obmedzenie oprávnení alebo povolení:

                           —

                           článok 4 odsek 1 písm. a) dohody medzi Mongolskom a Rakúskom,

                           —

                           článok 4 odsek 1 písm. a) dohody medzi Mongolskom a Dánskom,

                           —

                           článok 5 odsek 1 písm. a) dohody medzi Mongolskom a Fínskom,

                           —

                           článok 4 dohody medzi Mongolskom a Nemeckom,

                           —

                           článok 4 odsek 1 písm. a) dohody medzi Mongolskom a Maďarskom,

                           —

                           článok 4 odsek 1 písm. a) dohody medzi Mongolskom a Luxemburskom,

                           —

                           článok 4 odsek 1 písm. a) dohody medzi Mongolskom a Holandskom,

                           —

                           článok 3 odsek 3 dohody medzi Mongolskom a Poľskom,

                           —

                           článok 3 odsek 4 písm. a) dohody medzi Mongolskom a Rumunskom,

                           —

                           článok 4 odsek 1 písm. a) dohody medzi Mongolskom a Švédskom,

                           —

                           článok 5 odsek 1 písm. a) dohody medzi Mongolskom a Spojeným kráľovstvom.

               c)

               Bezpečnosť:

                           —

                           článok 6 dohody medzi Mongolskom a Rakúskom,

                           —

                           článok 13 dohody medzi Mongolskom a Fínskom,

                           —

                           článok 12 dohody medzi Mongolskom a Nemeckom,

                           —

                           článok 11 dohody medzi Mongolskom a Maďarskom,

                           —

                           článok 7 dohody medzi Mongolskom a Luxemburskom,

                           —

                           článok 8 dohody medzi Mongolskom a Holandskom,

                           —

                           článok 7 dohody medzi Mongolskom a Rumunskom.

         PRÍLOHA III

      Zoznam iných štátov, na ktoré sa odkazuje v článku 2 tejto dohody

               a)

               Islandská republika (podľa Dohody o Európskom hospodárskom priestore);

               b)

               Lichtenštajnské kniežatstvo (podľa Dohody o Európskom hospodárskom priestore);

               c)

               Nórske kráľovstvo (podľa Dohody o Európskom hospodárskom priestore);

               d)

               Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave).


title: Rozhodnutie Rady z 12. júna 2014 , ktorým sa vymenúva náhradník Poradného výboru pre bezpečnosť a ochranu zdravia pri práci za Litvu

text:
               14.6.2014

               SK

               Úradný vestník Európskej únie

               C 182/16

         ROZHODNUTIE RADY
   z 12. júna 2014,
   ktorým sa vymenúva náhradník Poradného výboru pre bezpečnosť a ochranu zdravia pri práci za Litvu
   2014/C 182/04
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na rozhodnutie Rady z 22. júla 2003, ktorým sa zriaďuje Poradný výbor pre bezpečnosť a ochranu zdravia pri práci (1), a najmä na jeho článok 3,
   so zreteľom na zoznam kandidátov, ktorý Rade predložili vlády členských štátov,
   keďže:

               (1)

               Rada svojimi rozhodnutiami z 22. apríla 2013 (2) a 2. decembra 2013 (3) vymenovala členov a náhradníkov Poradného výboru pre bezpečnosť a ochranu zdravia pri práci na obdobie od 22. apríla 2013 do 28. februára 2016.

               (2)

               Vláda Litvy navrhla ďalšieho kandidáta na neobsadené miesto,

         PRIJALA TOTO ROZHODNUTIE:
   Článok 1
   Do Poradného výboru pre bezpečnosť a ochranu zdravia pri práci sa za náhradníka na obdobie, ktoré končí 28. februára 2016, vymenúva:
   III.   ZÁSTUPCOVIA ZAMESTNÁVATEĽOV

               Krajina

               Člen

               Náhradník

               Litva

               Nadežda FILIPOVA

         Článok 2
   Rada vymenuje členov a náhradníkov, ktorí ešte nie sú navrhnutí, neskôr.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 12. júna 2014

            Za Radu

            predseda

         Y. MANIATIS

      (1)  Ú. v. EÚ C 218, 13.9.2003, s. 1.

      (2)  Rozhodnutie Rady z 22. apríla 2013, ktorým sa vymenúvajú členovia a náhradníci Poradného výboru pre bezpečnosť a ochranu zdravia pri práci (Ú. v. EÚ C 120, 26.4.2013, s. 7).

      (3)  Rozhodnutie Rady z 2. decembra 2013, ktorým sa vymenúvajú členovia a náhradníci Poradného výboru pre bezpečnosť a ochranu zdravia pri práci za Chorvátsko, Maďarsko, Portugalsko a Spojené kráľovstvo (Ú. v. EÚ C 358, 7.12.2013, s. 3).


title: Rozhodnutie Rady z 19. decembra 1994 o uzavretí Dohody vo forme výmeny listov medzi Európskym spoločenstvom a Marockým kráľovstvom o režime pre dovoz paradajok a cukiet s pôvodom v Maroku a dovážaných z Maroka do Európskeho spoločenstva

text:
Dôležité právne oznámenie

|

31995D0035

Úradný vestník L 048 , 03/03/1995 S. 0021 - 0021

		Rozhodnutie Radyz 19. decembra 1994o uzavretí Dohody vo forme výmeny listov medzi Európskym spoločenstvom a Marockým kráľovstvom o režime pre dovoz paradajok a cukiet s pôvodom v Maroku a dovážaných z Maroka do Európskeho spoločenstva(95/35/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 113 v súvislosti s prvou vetou jej článku 228 ods. 2,so zreteľom na návrh Komisie,keďže v rámci uruguajského kola mnohostranných obchodných rokovaní sa zmenil dovozný režim pre paradajky a cukety;keďže článok 25 Dohody o spolupráci medzi Európskym hospodárskym spoločenstvom a Marockým kráľovstvom stanovuje, že v prípade zmeny existujúcich pravidiel môže spoločenstvo zmeniť režim stanovený v dohode pre príslušné produkty;keďže spoločenstvo sa dohodlo s Marockým kráľovstvom, že uvedený režim sa upraví na základe dohody vo forme výmeny listov;keďže táto dohoda by sa teraz mala schváliť;keďže je taktiež potrebné určiť podrobné pravidlá vykonávania uvedenej dohody vo forme výmeny listov,ROZHODLA TAKTO:Článok 1Dohoda vo forme výmeny listov medzi Európskym spoločenstvom a Marockým kráľovstvom o režime pre dovoz paradajok a cukiet s pôvodom v Maroku a dovážaných z Maroka do Európskeho spoločenstva sa týmto schvaľuje v mene Európskeho spoločenstva.Text dohody je pripojený k tomuto rozhodnutiu.Článok 2Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo.Článok 3Podrobné opatrenia na vykonávanie tejto dohody, vrátane prípadných kontrolných opatrení, sa prijímajú, v súlade s postupom stanoveným v článku 33 nariadenia Rady (EHS) č. 1035/72 z 18. mája 1972 o spoločnej organizácii trhu s ovocím a zeleninou [1], alebo v súlade s ustanoveniami nariadenia Rady (ES) č. 1981/94 z 25. júla 1994, ktorým sa otvára a stanovuje správa colných kvót pre určité produkty s pôvodom v Alžírsku, na Cypre, v Egypte, Izraeli, Jordánsku, na Malte, v Maroku, na okupovaných územiach, v Tunisku a Turecku, a ktorým sa stanovujú podrobné pravidlá rozširovania a úprav týchto colných kvót [2].V prípade, že si vykonávanie dohody vyžaduje úzku spoluprácu s Marockým kráľovstvom, Komisia môže prijať potrebné opatrenia na zabezpečenie takejto spolupráce.V Bruseli 19. decembra 1994Za RadupredsedaK. Kinkel[1] Ú. v. ES L 118, 20.5.1972, s. 1. Nariadenie naposledy zmenené a doplnené nariadením Komisie (ES) č. 2753/94 (Ú. v. ES L 292, 12.11.1994, s. 3).[2] Ú. v. ES L 199, 2.8.1994, s. 1.--------------------------------------------------


title: 2006/630/ES: Rozhodnutie Rady z  15. septembra 2006 , ktorým sa vymenúvajú traja dánski členovia a piati dánski náhradníci Výboru regiónov

text:
               20.9.2006

               SK

               Úradný vestník Európskej únie

               L 256/17

      ROZHODNUTIE RADY

   z 15. septembra 2006,
   ktorým sa vymenúvajú traja dánski členovia a piati dánski náhradníci Výboru regiónov
   (2006/630/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrhy dánskej vlády,
   keďže:

               (1)

               Rada 24. januára 2006 prijala rozhodnutie 2006/116/ES (1), ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010.

               (2)

               Po odstúpení Lausta Grove VEJLSTRUPA, Johnnyho SØTRUPA a Tove LARSENOVEJ sa uvoľnili tri miesta členov Výboru regiónov. Po odstúpení Sonnyho BERTHOLDA, Nielsa LARSENA a Madsa LEBECHA sa uvoľnili tri miesta náhradníkov Výboru regiónov. V dôsledku vymenovania súčasných náhradníkov Pera Bødkera ANDERSENA a Evy NEJSTGAARDOVEJ za členov Výboru regiónov sa vo výbore uvoľnili dve miesta náhradníkov,

         ROZHODLA TAKTO:
   Článok 1
   Do Výboru regiónov sa vymenúvajú na zvyšný čas funkčného obdobia, ktoré trvá do 25. januára 2010:

               a)

               za členov:

                           —

                           Per Bødker ANDERSEN, Borgmester, Kolding Kommune, ako náhrada za Lausta Grove VEJLSTRUPA,

                           —

                           Bo ANDERSEN, Borgmester, Ringe Kommune, ako náhrada za Johnnyho SØTRUPA,

                           —

                           Eva NEJSTGAARDOVÁ, Borgmester, Allerød Kommune, ako náhrada za Tove LARSENOVÚ;

               b)

               za náhradníkov:

                           —

                           Anna Margrethe KAALUNDOVÁ, Borgmester, Tjele Kommune, ako náhrada za Sonnyho BERTHOLDA,

                           —

                           Mona HEIBERGOVÁ, Medlem af Københavns Borgerrepræsentation, ako náhrada za Pera Bødkera ANDERSENA,

                           —

                           Jens Christian GJESSING, Borgmester, Haderslev Kommune, ako náhrada za Evu NEJSTGAARDOVÚ,

                           —

                           Jens Arne HEDEGAARD, Borgmester, Brønderslev Kommune, ako náhrada za Nielsa LARSENA,

                           —

                           Bjørn DAHL, Borgmester, Roskilde Kommune, ako náhrada za Madsa LEBECHA.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 15. septembra 2006

            Za Radu

            predseda

         E. TUOMIOJA

      (1)  Ú. v. EÚ L 56, 25.2.2006, s. 75.


title: Rozhodnutie Rady z 29. júla 1999 o predbežnom vykonávaní Dohody o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na druhej strane

text:
Dôležité právne oznámenie

|

31999D0753

Úradný vestník L 311 , 04/12/1999 S. 0001 - 0001

		Rozhodnutie Radyz 29. júla 1999o predbežnom vykonávaní Dohody o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na druhej strane(1999/753/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 310 v súvislosti s prvým odsekom prvou a druhou vetou článku 300 ods. 2,so zreteľom na návrh Komisie,keďže:(1) Spoločenstvo a Juhoafrická republika začali prípravy na prijatie postupov skorého uplatňovania dohody o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na druhej strane.(2) Predbežné uplatňovanie uvedenej dohody prostredníctvom dohody vo forme výmeny listov je potrebné, aby vznikol jasný rámec spolupráce medzi spoločenstvom a Juhoafrickou republikou dovtedy, kým sa nezavŕšia postupy potrebné na začatie uplatňovania tejto dohody.(3) Preto by mala byť schválená dohoda vo forme výmeny listov,ROZHODLA TAKTO:Článok 1Dohoda vo forme výmeny listov medzi spoločenstvom a Juhoafrickou republikou, ktorá ustanovuje predbežné vykonávanie časti dohody o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na druhej strane, sa týmto za spoločenstvo schvaľuje.Text dohody vo forme výmeny listov a text dohody sú prílohou k tomuto rozhodnutiu.Článok 2Na účely implementácie článku 97 dohody bude zástupca Komisie predsedom rady pre spoluprácu a bude počas obdobia predbežného uplatňovania dohody zastupovať stanovisko spoločenstva.Toto stanovisko, ktoré má zaujať spoločenstvo v rade pre spoluprácu, ustanoví Rada na návrh Komisie.Článok 3Toto rozhodnutie bude uverejnené v Úradnom vestníku Európskych spoločenstiev.V Bruseli 29. júla 1999Za RadupredsedaS. Hassi--------------------------------------------------


title: 2007/827/ES: Rozhodnutie Rady z  22. novembra 2007 o uzavretí Dohody medzi Európskym spoločenstvom a Moldavskou republikou o uľahčení udeľovania víz

text:
               19.12.2007

               SK

               Úradný vestník Európskej únie

               L 334/168

         ROZHODNUTIE RADY
   z 22. novembra 2007
   o uzavretí Dohody medzi Európskym spoločenstvom a Moldavskou republikou o uľahčení udeľovania víz
   (2007/827/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 62 ods. 2 písm. b) body i) a ii) v spojení s článkom 300 ods. 2 prvým pododsekom prvou vetou a článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu,
   keďže:

               (1)

               Komisia rokovala v mene Európskeho spoločenstva o dohode s Moldavskou republikou o uľahčení udeľovania víz.

               (2)

               Dohoda bola podpísaná v mene Európskeho spoločenstva 10. októbra 2007 s výhradou jej možného uzavretia k neskoršiemu dátumu v súlade s rozhodnutím Rady prijatým 9. októbra 2007.

               (3)

               Dohoda by sa mala schváliť.

               (4)

               Dohodou sa zriaďuje spoločný výbor pre správu dohody, ktorý môže prijať svoj rokovací poriadok. V tomto prípade je vhodné ustanoviť zjednodušený postup prijatia pozície Spoločenstva.

               (5)

               V súlade s Protokolom o postavení Spojeného kráľovstva a Írska a Protokolom, ktorým sa začleňuje schengenské acquis do rámca Európskej únie, ktoré sú pripojené k Zmluve o Európskej únii a k Zmluve o založení Európskeho spoločenstva, Spojené kráľovstvo a Írsko sa nezúčastňujú na prijatí tohto rozhodnutia a nie sú ním viazané, ani nepodliehajú jeho uplatňovaniu.

               (6)

               V súlade s Protokolom o postavení Dánska, ktorý je pripojený k Zmluve o Európskej únii a Zmluve o založení Európskeho spoločenstva, sa Dánsko nezúčastňuje na prijatí tohto rozhodnutia, a nie je ním viazané, ani nepodlieha jeho uplatňovaniu,

         ROZHODLA TAKTO:
   Článok 1
   Dohoda medzi Európskym spoločenstvom a Moldavskou republikou o uľahčení udeľovania víz sa týmto schvaľuje v mene Spoločenstva.
   Text dohody je pripojený k tomuto rozhodnutiu (1).
   Článok 2
   Predseda Rady vykoná oznámenie podľa článku 15 ods. 1 dohody (2).
   Článok 3
   Komisia, ktorej pomáhajú odborníci z členských štátov, zastupuje Spoločenstvo v spoločnom výbore odborníkov zriadenom podľa článku 12 dohody.
   Článok 4
   Pozíciu Spoločenstva v rámci spoločného výboru odborníkov v otázke prijatia jeho rokovacieho poriadku podľa článku 12 ods. 4 dohody prijme Komisia po porade s osobitným výborom vymenovaným Radou.
   Článok 5
   Toto rozhodnutie sa uverejní v Úradnom vestníku Európskej únie.

      V Bruseli 22. novembra 2007

            Za Radu

            predseda

         M. PINHO

      (1)  Pozri stranu 169 tohto úradného vestníka.

      (2)  Generálny sekretariát Rady uverejní v Úradnom vestníku Európskej únie dátum nadobudnutia platnosti dohody.
   DOHODA
   medzi Európskym spoločenstvom a Moldavsku republikou o uľahčení udeľovania víz
   EURÓPSKE SPOLOČENSTVO, ďalej len „Spoločenstvo“;
   a
   MOLDAVSKÁ REPUBLIKA,
   ďalej len „zmluvné strany“,
   BERÚC DO ÚVAHY, že občania EÚ sú od 1. januára 2007 oslobodení od vízovej povinnosti pri cestovaní do Moldavskej republiky na obdobie, ktoré neprekračuje 90 dní počas obdobia 180 dní, alebo pri prechode cez územie Moldavskej republiky,
   S CIEĽOM ďalej rozvíjať priateľské vzťahy medzi zmluvnými stranami a so želaním podporovať kontakty medzi ľuďmi ako dôležitú podmienku trvalého rozvoja hospodárskych, humanitárnych, kultúrnych, vedeckých a iných vzťahov uľahčením udeľovania víz moldavským občanom,
   SO ZRETEĽOM na súčasný akčný plán ESP medzi EÚ a Moldavskom, v ktorom sa uvádza, že sa medzi EÚ a Moldavskom vytvorí konštruktívny dialóg o spolupráci v oblasti víz, vrátane výmeny názorov na možnosti uľahčenia udeľovania víz v súlade s acquis,
   UZNÁVAJÚC zavedenie bezvízového cestovného režimu pre občanov Moldavskej republiky z dlhodobého hľadiska,
   UZNÁVAJÚC, že ak by Moldavská republika opätovne zaviedla pre občanov EÚ vízovú povinnosť, na občanov EÚ by sa na základe reciprocity automaticky vzťahovali rovnaké zjednodušenia priznané na základe tejto dohody občanom Moldavskej republiky,
   UZNÁVAJÚC, že uľahčenia udeľovania víz by nemalo viesť k nelegálnej migrácii a venujúc osobitnú pozornosť bezpečnosti a readmisii,
   ZOHĽADŇUJÚC Protokol o postavení Spojeného kráľovstva a Írska a Protokol o integrácii schengenského acquis do rámca Európskej únie, ktorý tvorí prílohu k Zmluve o Európskej únii a Zmluve o založení Európskeho spoločenstva, a potvrdzujúc, že ustanovenia tejto dohody sa nevzťahujú na Spojené kráľovstvo a Írsko,
   ZOHĽADŇUJÚC Protokol o postavení Dánska, ktorý tvorí prílohu k Zmluve o Európskej únii a Zmluve o založení Európskeho spoločenstva, a potvrdzujúc, že ustanovenia tejto dohody sa nevzťahujú na Dánske kráľovstvo,
   SA DOHODLI TAKTO:
   Článok 1
   Účel a rozsah uplatňovania
   Účelom tejto dohody je uľahčenie udeľovania víz pre občanov Moldavskej republiky na predpokladaný pobyt, ktorý neprekročí 90 dní počas obdobia 180 dní.
   Článok 2
   Všeobecné ustanovenie
   1.   Zjednodušený postup pri udeľovaní víz stanovený v tejto dohode platí pre občanov Moldavskej republiky iba v prípade, že nie sú oslobodení od vízovej povinnosti podľa právnych predpisov Spoločenstva alebo členských štátov, podľa tejto dohody alebo iných medzinárodných dohôd.
   2.   Na otázky, na ktoré sa nevzťahujú ustanovenia tejto dohody, napríklad zamietnutie vydania víza, uznávanie cestovných dokladov, preukazovanie dostatočných prostriedkov na pokrytie životných nákladov, odmietnutie vstupu alebo opatrenia súvisiace s vyhostením, sa vzťahujú vnútroštátne právne predpisy Moldavskej republiky alebo členských štátov alebo Spoločenstva.
   Článok 3
   Vymedzenie pojmov
   Na účely tejto dohody:

               a)

               „členský štát“ je každý členský štát Európskej únie, okrem Dánskeho kráľovstva, Írska a Spojeného kráľovstva;

               b)

               „občan Európskej únie“ je štátny príslušník členského štátu, ktorý je vymedzený v písmene a);

               c)

               „občan Moldavskej republiky“ je osoba, ktorá má štátne občianstvo Moldavskej republiky;

               d)

               „vízum“ je oprávnenie vydané členským štátom alebo rozhodnutie prijaté týmto štátom, ktoré sa vyžaduje na:

                           —

                           vstup na účel pobytu v danom členskom štáte alebo vo viacerých členských štátoch, ktorý neprekračuje 90 dní počas obdobia 180 dní,

                           —

                           vstup na účel tranzitu cez územie daného členského štátu alebo viacerých členských štátov;

               e)

               „osoba oprávnene sa zdržiavajúca na území“ je občan Moldavskej republiky, ktorý má povolenie alebo oprávnenie na pobyt v trvaní viac ako 90 dní na území členského štátu na základe právnych predpisov Spoločenstva alebo vnútroštátnych právnych predpisov.

         Článok 4
   Písomné doklady potvrdzujúce účel cesty
   1.   Na preukázanie účelu cesty na územie druhej zmluvnej strany sú pre tieto kategórie občanov Moldavskej republiky postačujúce tieto doklady:

               a)

               pre členov oficiálnych delegácií, ktorí sa na základe oficiálneho pozvania adresovaného Moldavskej republike majú zúčastniť na stretnutiach, konzultáciách, rokovaniach alebo výmenných programoch, ako aj na podujatiach medzivládnych organizácií, ktoré sa konajú na území členských štátov:

                           —

                           list vydaný moldavským orgánom potvrdzujúci, že žiadateľ je členom jeho delegácie a cestuje na územie druhej zmluvnej strany, aby sa zúčastnil na uvedených podujatiach, spolu s kópiou oficiálneho pozvania;

               b)

               pre členov profesií, ktorí sa zúčastňujú medzinárodných výstav, konferencií, sympózií, seminárov alebo iných podobných podujatí, ktoré sa konajú na území členských štátov:

                           —

                           písomná žiadosť hostiteľskej organizácie potvrdzujúca, že príslušná osoba sa zúčastňuje na tomto podujatí;

               c)

               pre podnikateľov a zástupcov obchodných organizácií:

                           —

                           písomná žiadosť od hostiteľskej právnickej osoby alebo spoločnosti alebo úradu, alebo pobočky takejto právnickej osoby, alebo spoločnosti, štátnych alebo miestnych orgánov členských štátov, alebo organizačných výborov obchodných a priemyselných výstav, konferencií a sympózií, ktoré sa konajú na území členských štátov, podpísaná Štátnou komorou Moldavskej republiky pre registráciu;

               d)

               pre vodičov vozidiel registrovaných v Moldavskej republike, ktorí poskytujú služby v oblasti medzinárodnej nákladnej a osobnej dopravy na území členských štátov:

                           —

                           písomná žiadosť národného združenia dopravcov Moldavskej republiky poskytujúcich služby v oblasti medzinárodnej cestnej dopravy s uvedením účelu, trvania a frekvencie ciest;

               e)

               pre členov posádok vlakov, chladiarenských vozňov a lokomotív v medzinárodných vlakoch, ktorí cestujú na územie členských štátov:

                           —

                           písomná žiadosť príslušnej železničnej spoločnosti Moldavskej republiky s uvedením účelu, trvania a frekvencie ciest;

               f)

               pre novinárov:

                           —

                           osvedčenie alebo iný doklad vydaný profesijnou organizáciou preukazujúci, že dotknutá osoba je kvalifikovaným novinárom a doklad vydaný jej zamestnávateľom potvrdzujúci, že účelom cesty je výkon novinárskej práce;

               g)

               pre účastníkov vedeckých, kultúrnych a umeleckých činností, vrátane univerzitných a iných výmenných programov:

                           —

                           písomná žiadosť hostiteľskej organizácie o účasť na týchto činnostiach;

               h)

               pre žiakov, študentov, študentov postgraduálneho štúdia a ich sprevádzajúcich učiteľov, ktorí cestujú za účelom štúdia alebo vzdelávacích školení, vrátane ciest v rámci výmenných programov a iných školských činností:

                           —

                           písomná žiadosť alebo potvrdenie o zápise od hostiteľskej univerzity, fakulty alebo školy, alebo študentský preukaz, alebo potvrdenie o zapísaných predmetoch;

               i)

               pre účastníkov medzinárodných športových podujatí a profesionálne osoby sprevádzajúce týchto účastníkov:

                           —

                           písomná žiadosť od hostiteľskej organizácie: príslušných orgánov, národných športových federácií a národných olympijských výborov členských štátov;

               j)

               pre účastníkov oficiálnych výmenných programov organizovaných partnerskými mestami alebo inými miestami:

                           —

                           písomná žiadosť riadiaceho pracovníka/starostu týchto miest alebo iných miest;

               k)

               pre blízkych príbuzných – manžela/manželky, deti (vrátane osvojených), rodičov (vrátane opatrovníkov), starých rodičov a vnúčatá, ktorí navštevujú občanov Moldavskej republiky s legálnym pobytom na území členského štátu:

                           —

                           písomná žiadosť hostiteľskej osoby;

               l)

               pre zástupcov organizácií občianskej spoločnosti, ktorí cestujú za účelom vzdelávacích školení, seminárov, konferencií vrátane ciest v rámci výmenných programov:

                           —

                           písomná žiadosť vydaná hostiteľskou organizáciou, potvrdenie, že osoba zastupuje organizáciu občianskej spoločnosti a osvedčenie od príslušného registra o zriadení takejto organizácie vydané štátnym orgánom v súlade s vnútroštátnymi právnymi predpismi;

               m)

               pre osoby navštevujúce pohrebné obrady:

                           —

                           úradný dokument potvrdzujúci úmrtie, ako aj rodinný alebo iný vzťah medzi žiadateľom a zosnulým;

               n)

               pre návštevníkov vojenských a civilných cintorínov:

                           —

                           úradný dokument potvrdzujúci existenciu a udržiavanie hrobu, ako aj rodinný alebo iný vzťah medzi žiadateľom a pochovaným;

               o)

               pre osoby cestujúce zo zdravotných dôvodov a pre osoby, ktoré ich musia sprevádzať:

                           —

                           úradný doklad zdravotného zariadenia potvrdzujúci nevyhnutnosť lekárskeho ošetrenia v tomto zariadení, nevyhnutnosť sprevádzania a doklad o dostatočných finančných prostriedkoch na úhradu tohto lekárskeho ošetrenia.

         2.   Písomná žiadosť podľa odseku 1 obsahuje tieto údaje:

               a)

               v prípade pozvanej osoby: meno a priezvisko, dátum narodenia, pohlavie, občianstvo, číslo cestovného dokladu, čas a účel cesty, počet vstupov a podľa potreby meno manžela/manželky a detí cestujúcich spolu s pozvanou osobou;

               b)

               v prípade pozývajúcej osoby: meno, priezvisko a adresa;

               c)

               v prípade pozývajúcej právnickej osoby, spoločnosti alebo organizácie: celý názov a adresa a

                           —

                           meno a funkcia osoby, ktorá žiadosť podpísala, ak žiadosť vydala organizácia alebo orgán,

                           —

                           registračné číslo, ktoré sa vyžaduje podľa právnych predpisov dotknutého členského štátu, ak je pozývajúcou osobou právnická osoba, spoločnosť alebo úrad alebo pobočka takejto právnickej osoby alebo spoločnosti so sídlom na území členského štátu.

         3.   Pre kategórie osôb uvedené v odseku 1 sa všetky kategórie víz udeľujú uľahčeným postupom bez vyžadovania ďalšieho odôvodnenia, pozvania alebo potvrdenia účelu cesty podľa právnych predpisov členských štátov.
   Článok 5
   Udeľovanie víz na viac vstupov
   1.   Diplomatické misie a konzulárne úrady členských štátov udeľujú víza na viac vstupov s platnosťou až päť rokov týmto kategóriám osôb:

               a)

               členom národných a regionálnych vlád a parlamentov, ústavných a najvyšších súdov, ak nie sú oslobodení od vízovej povinnosti podľa tejto dohody, počas výkonu ich funkcie, s platnosťou víza obmedzenou na ich funkčné obdobie, ak je kratšie ako päť rokov;

               b)

               stálym členom oficiálnych delegácií, ktorí sa majú na základe oficiálneho pozvania adresovaného Moldavskej republike pravidelne zúčastňovať stretnutí, konzultácií, rokovaní alebo výmenných programov, ako aj podujatí organizovaných medzivládnymi organizáciami na území členských štátov;

               c)

               manželom/manželkám a deťom (vrátane osvojených) mladším ako 21 rokov alebo nezaopatreným deťom a rodičom (vrátane opatrovníkov), ktorí navštevujú občanov Moldavskej republiky oprávnene sa zdržiavajúcich na území členských štátov, s platnosťou víza obmedzenou na dobu platnosti ich povolenia na pobyt;

               d)

               podnikateľom a zástupcom obchodných organizácií, ktorí pravidelne cestujú do členských štátov;

               e)

               novinárom.

         2.   Diplomatické misie a konzulárne úrady členských štátov udeľujú víza na viac vstupov s platnosťou až jeden rok nasledujúcim kategóriám osôb za predpokladu, že v predchádzajúcom roku im bolo udelené aspoň jedno vízum, ktoré využili v súlade s právnymi predpismi o vstupe a pobyte v navštevovanom štáte a stále trvajú dôvody na udelenie víza na viac vstupov:

               a)

               členom oficiálnych delegácií, ktorí sa majú na základe oficiálneho pozvania adresovaného Moldavskej republike pravidelne zúčastňovať stretnutí, konzultácií, rokovaní alebo výmenných programov, ako aj udalostí organizovaných medzivládnymi organizáciami na území členských štátov;

               b)

               zástupcom organizácií občianskej spoločnosti, ktorí pravidelne cestujú do členských štátov za účelom vzdelávacích školení, seminárov, konferencií, vrátane ciest v rámci výmenných programov;

               c)

               členom profesií, ktorí sa zúčastňujú medzinárodných výstav, konferencií, sympózií, seminárov alebo iných podobných podujatí, ktoré sa konajú na území členských štátov;

               d)

               vodičom vozidiel registrovaných v Moldavskej republike, ktorí poskytujú služby v oblasti medzinárodnej a osobnej dopravy na území členských štátov;

               e)

               členom posádok vlakov, chladiarenských vozňov a lokomotív v medzinárodných vlakoch, ktorí cestujú na územie členských štátov;

               f)

               účastníkom vedeckých, kultúrnych a umeleckých činností, vrátane univerzitných a iných výmenných programov, ktorí pravidelne cestujú do členských štátov;

               g)

               študentom a študentom postgraduálneho štúdia, ktorí pravidelne cestujú za účelom štúdia alebo vzdelávacieho školenia, vrátane ciest v rámci výmenných programov;

               h)

               účastníkom medzinárodných športových podujatí a profesionálnym osobám sprevádzajúcim týchto účastníkov;

               i)

               účastníkom oficiálnych výmenných programov organizovaných partnerskými mestami alebo inými miestami.

         3.   Diplomatické misie a konzulárne úrady členských štátov udeľujú víza na viac vstupov s platnosťou minimálne 2 roky a maximálne 5 rokov kategóriám osôb uvedeným v odseku 2 za predpokladu, že v predchádzajúcich dvoch rokoch využili víza na viac vstupov s platnosťou jedného roka v súlade s právnymi predpismi o vstupe a pobyte v navštevovanom štáte a stále platia dôvody žiadosti o vydanie víz na viac vstupov.
   4.   Celková dĺžka pobytu osôb uvedených v odsekoch 1 až 3 na území členských štátov neprekročí 90 dní počas obdobia 180 dní.
   Článok 6
   Poplatky za spracovanie žiadostí o víza
   1.   Poplatok za spracovanie žiadosti o vízum pre občanov Moldavskej republiky je 35 EUR.
   Uvedená suma sa môže upraviť v súlade s postupom stanoveným v článku 15 ods. 4.
   2.   Od poplatkov za spracovanie žiadosti o vízum sú oslobodené tieto kategórie osôb:

               a)

               blízki príbuzní – manželia/manželky, deti (vrátane osvojených detí), rodičia (vrátane opatrovníkov), starí rodičia a vnúčatá občanov Moldavskej republiky oprávnene sa zdržiavajúcich na území členských štátov;

               b)

               členovia národných a regionálnych vlád a parlamentov, ústavných a najvyšších súdov, ak nie sú oslobodení od vízovej povinnosti podľa tejto dohody;

               c)

               členovia oficiálnych delegácií, ktorí sa majú na základe oficiálneho pozvania adresovaného Moldavskej republike zúčastniť stretnutí, konzultácií, rokovaní alebo výmenných programov, ako aj podujatí organizovaných medzivládnymi organizáciami na území členských štátov;

               d)

               žiaci, študenti, študenti postgraduálneho štúdia a ich sprevádzajúci učitelia, ktorí cestujú za účelom štúdia alebo vzdelávacieho školenia, vrátane ciest v rámci výmenných programov, ako aj iných školských činností;

               e)

               zdravotne postihnuté osoby a osoby, ktoré ich sprevádzajú, ak je ich sprevádzanie nutné;

               f)

               osoby, ktoré predložili doklady preukazujúce nevyhnutnosť ich cesty z humanitárnych dôvodov vrátane urgentnej lekárskej liečby a osoby, ktoré ich sprevádzajú, alebo osoby, ktoré cestujú za účelom účasti na pohrebe blízkeho príbuzného alebo návštevy vážne chorého blízkeho príbuzného;

               g)

               účastníci medzinárodných športových podujatí a profesionálne osoby sprevádzajúce týchto účastníkov;

               h)

               účastníci vedeckých, kultúrnych a umeleckých činností, vrátane univerzitných a iných výmenných programov;

               i)

               účastníci oficiálnych výmenných programov organizovaných partnerskými mestami alebo inými miestami;

               j)

               novinári;

               k)

               deti vo veku do 18 rokov a závislé deti vo veku do 21 rokov;

               l)

               dôchodcovia;

               m)

               vodiči vozidiel registrovaných v Moldavskej republike, ktorí poskytujú služby v oblasti medzinárodnej nákladnej a osobnej dopravy na území členských štátov;

               n)

               členovia posádok vlakov, chladiarenských vozňov a lokomotív medzinárodných vlakov, ktorí cestujú na územie členských štátov;

               o)

               členovia profesií, ktorí sa zúčastňujú medzinárodných výstav, konferencií, sympózií, seminárov alebo iných podobných podujatí, ktoré sa konajú na území členských štátov.

         3.   Odchylne od odseku 1 môžu Bulharsko a Rumunsko, ktoré sú viazané schengenským acquis, ale ktoré ešte neudeľujú schengenské víza, oslobodiť občanov Moldavskej republiky od poplatkov za spracovanie žiadostí o krátkodobé vnútroštátne víza až kým Rada vo svojom rozhodnutí nestanoví deň, odkedy budú povinné v plnom rozsahu uplatňovať schengenské acquis na vízovú politiku.
   Článok 7
   Lehota na spracovanie žiadostí o víza
   1.   Diplomatické misie a konzulárne úrady členských štátov rozhodujú o žiadosti o udelenie víza do 10 kalendárnych dní odo dňa prijatia žiadosti a dokladov potrebných na udelenie víz.
   2.   Lehotu na rozhodnutie o žiadosti o vízum možno v individuálnych prípadoch predĺžiť až na 30 kalendárnych dní, najmä ak je potrebné ďalšie preskúmanie žiadosti.
   3.   Lehotu na rozhodnutie o žiadosti o vízum možno v naliehavých prípadoch skrátiť na 2 pracovné dni alebo menej.
   Článok 8
   Odchod v prípade straty alebo odcudzenia dokladov
   Občania Európskej únie a Moldavskej republiky, ktorí stratili doklady totožnosti alebo ktorým boli počas pobytu na území Moldavskej republiky alebo členských štátov odcudzené, môžu opustiť územie bez víza alebo iného povolenia na základe platných dokladov totožnosti oprávňujúcich prekročenie hraníc a vydaných diplomatickou misiou alebo konzulárnym úradom členských štátov alebo Moldavskej republiky.
   Článok 9
   Predĺženie platnosti víz v prípade mimoriadnych okolností
   Občanom Moldavskej republiky, ktorí nemôžu opustiť územie členských štátov v lehote stanovenej vo víze z dôvodu vyššej moci, sa platnosť víza predĺži bezplatne v súlade s právnymi predpismi platnými v hostiteľskom štáte na obdobie potrebné na ich návrat do štátu ich trvalého pobytu.
   Článok 10
   Diplomatické pasy
   1.   Občania Moldavskej republiky, ktorí sú držiteľmi platných diplomatických pasov, môžu vstupovať na územie členských štátov, opúšťať ho alebo prechádzať týmto územím bez víz.
   2.   Osoby uvedené v odseku 1 sa môžu zdržiavať na území členských štátov najviac 90 dní počas obdobia 180 dní.
   Článok 11
   Územná platnosť víz
   S výhradou vnútroštátnych pravidiel a predpisov týkajúcich sa národnej bezpečnosti členských štátov a s výhradou pravidiel EÚ týkajúcich sa víz s obmedzenou územnou platnosťou majú občania Moldavskej republiky právo cestovať po území členských štátov za rovnakých podmienok ako občania Európskej únie.
   Článok 12
   Spoločný výbor pre správu dohody
   1.   Zmluvné strany zriadia spoločný výbor odborníkov (ďalej len „výbor“) zložený zo zástupcov Európskeho spoločenstva a Moldavskej republiky. Spoločenstvo je zastúpené Komisiou Európskych spoločenstiev, ktorej pomáhajú odborníci z členských štátov.
   2.   Výbor plní najmä tieto úlohy:

               a)

               monitoruje vykonávanie tejto dohody;

               b)

               navrhuje zmeny a doplnenia alebo dodatky k tejto dohode;

               c)

               urovnáva spory vyplývajúce z výkladu alebo uplatňovania ustanovení tejto dohody.

         3.   Výbor zasadá v prípade potreby kedykoľvek na žiadosť jednej zo zmluvných strán, najmenej však raz za rok.
   4.   Výbor prijme svoj rokovací poriadok.
   Článok 13
   Vzťah tejto dohody k dvojstranným dohodám medzi členskými štátmi a Moldavskou republikou
   Táto dohoda má odo dňa nadobudnutia platnosti prednosť pred ustanoveniami akýchkoľvek dvojstranných alebo mnohostranných dohôd alebo dojednaní uzavretých medzi jednotlivými členskými štátmi a Moldavskou republikou, pokiaľ ustanovenia týchto dohôd alebo dojednaní upravujú otázky, ktoré sú predmetom úpravy v tejto dohode.
   Článok 14
   Ustanovenie o reciprocite
   Ak by Moldavská republika opätovne zaviedla pre občanov EÚ alebo určité kategórie takýchto občanov vízovú povinnosť, na príslušných občanov EÚ by sa na základe reciprocity automaticky vzťahovali rovnaké zjednodušenia priznané na základe tejto dohody občanom Moldavskej republiky.
   Článok 15
   Záverečné ustanovenia
   1.   Zmluvné strany ratifikujú alebo schvália túto dohodu v súlade s príslušnými postupmi. Dohoda nadobúda platnosť prvým dňom druhého mesiaca nasledujúceho po dni, keď si zmluvné strany navzájom oznámia ukončenie uvedených postupov.
   2.   Odchylne od odseku 1 nadobudne táto dohoda platnosť v deň nadobudnutia platnosti dohody medzi Európskym spoločenstvom a Moldavskou republikou o readmisii osôb, ak tento deň nastane po dni stanovenom v odseku 1.
   3.   Táto dohoda sa uzatvára na dobu neurčitú. Možno ju vypovedať v súlade s odsekom 6.
   4.   Túto dohodu je možné zmeniť a doplniť písomnou dohodou zmluvných strán. Zmeny a doplnenia nadobudnú platnosť po tom, ako si zmluvné strany navzájom oznámia ukončenie svojich vnútorných postupov nevyhnutných na tento účel.
   5.   Každá zo zmluvných strán môže úplne alebo sčasti pozastaviť uplatňovanie tejto dohody z dôvodu ochrany verejného poriadku, národnej bezpečnosti alebo verejného zdravia. Rozhodnutie o pozastavení uplatňovania dohody sa oznámi druhej zmluvnej strane najneskôr 48 hodín pred nadobudnutím jeho platnosti. Zmluvná strana, ktorá pozastavila uplatňovanie tejto dohody, bezodkladne informuje druhú zmluvnú stranu o tom, že dôvody na pozastavenie pominú.
   6.   Každá zo zmluvných strán môže vypovedať túto dohodu na základe písomného oznámenia druhej zmluvnej strane. Platnosť tejto dohody sa skončí po uplynutí 90 dní odo dňa takéhoto oznámenia.

      V Bruseli desiateho októbra dvetisícsedem v dvoch pôvodných vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a moldavskom jazyku, pričom každý z týchto textov je rovnako autentický.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeană
         Pentru Comunitatea Europeană

         За Република Молдова
         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

   PRÍLOHA
   PROTOKOL K DOHODE O ČLENSKÝCH ŠTÁTOCH, KTORÉ NEUPLATŇUJÚ SCHENGENSKÉ ACQUIS V PLNOM ROZSAHU
   Členské štáty, ktoré sú viazané schengenským acquis, ale ešte neudeľujú schengenské víza, pričom čakajú na príslušné rozhodnutie Rady v tomto smere, udeľujú vnútroštátne víza, ktorých platnosť sa obmedzuje na ich vlastné územie.
   Tieto členské štáty môžu jednostranne uznať schengenské víza a povolenia na pobyt na účel tranzitu cez ich územie v súlade s rozhodnutím Európskeho parlamentu a Rady č. 895/2006/ES zo 14. júna 2006.
   Keďže rozhodnutie č. 895/2006/ES zo 14. júna 2006 sa nevzťahuje na Rumunsko a Bulharsko, Európska komisia navrhne podobné ustanovenia, aby umožnila týmto krajinám jednostranne uznať schengenské víza a povolenia na pobyt a iné podobné doklady vydané inými členskými štátmi, ktoré sa ešte v plnom rozsahu nezačlenili do schengenského priestoru, na účel tranzitu cez ich územie.
   SPOLOČNÉ VYHLÁSENIE TÝKAJÚCE SA DÁNSKA
   Zmluvné strany berú na vedomie, že táto dohoda sa nevzťahuje na postupy udeľovania víz diplomatickými misiami a konzulárnymi úradmi Dánskeho kráľovstva.
   Z tohto dôvodu je žiaduce, aby príslušné orgány Dánska a Moldavskej republiky bezodkladne uzavreli dvojstrannú dohodu o uľahčení udeľovania krátkodobých víz za podobných podmienok, aké boli dohodnuté v tejto dohode medzi Európskym spoločenstvom a Moldavskou republikou.
   SPOLOČNÉ VYHLÁSENIE TÝKAJÚCE SA SPOJENÉHO KRÁĽOVSTVA A ÍRSKA
   Zmluvné strany berú na vedomie, že táto dohoda sa nevzťahuje na územie Spojeného kráľovstva a Írska.
   Za týchto okolností je žiaduce, aby orgány Spojeného kráľovstva, Írska a Moldavskej republiky uzavreli dvojstranné dohody uľahčení udeľovania víz.
   SPOLOČNÉ VYHLÁSENIE TÝKAJÚCE SA ISLANDU A NÓRSKA
   Zmluvné strany berú na vedomie úzky vzťah medzi Európskym spoločenstvom a Nórskom a Islandom, najmä na základe dohody z 18. mája 1999 o pridružení týchto krajín pri vykonávaní, uplatňovaní a rozvoji schengenského acquis.
   Z tohto dôvodu je žiaduce, aby orgány Nórska, Islandu a Moldavskej republiky bezodkladne uzavreli dvojstranné dohody o uľahčení udeľovania krátkodobých víz za podobných podmienok, aké boli dohodnuté v dohode medzi Európskym spoločenstvom a Moldavskou republikou.
   SPOLOČNÉ VYHLÁSENIE TÝKAJÚCE SA ŠVAJČIARSKEJ KONFEDERÁCIE A LICHTENŠTAJNSKA
   Ak dohoda medzi EÚ, ES a Švajčiarskou konfederáciou týkajúca sa pridruženia Švajčiarskej konfederácie k vykonávaniu, uplatňovaniu a rozvoju schengenského acquis a protokoly k tejto dohode týkajúce sa Lichtenštajnska nadobudli platnosť do ukončenia rokovaní s Moldavskou republikou, podobné vyhlásenie sa vydá, aj pokiaľ ide o Švajčiarsko a Lichtenštajnsko.
   VYHLÁSENIE EURÓPSKEHO SPOLOČENSTVA O PRÍSTUPE ŽIADATEĽOV O VÍZA A O HARMONIZÁCII INFORMÁCIÍ O POSTUPOCH PRI UDEĽOVANÍ KRÁTKODOBÝCH VÍZ A DOKLADOCH, KTORÉ SA PREDKLADAJÚ SPOLU SO ŽIADOSŤOU O KRÁTKODOBÉ VÍZA
   Uznávajúc dôležitosť transparentnosti pre žiadateľov o víza, Európske spoločenstvo pripomína, že návrh právneho predpisu o prepracovaní Spoločných konzulárnych pokynov pre víza pre diplomatické misie a konzulárne úrady, ktorý Európska komisia prijala 19. júla 2006 a ktorý sa v súčasnosti prerokúva medzi Európskym parlamentom a Radou, sa zaoberal otázkou podmienok prístupu žiadateľov o víza do diplomatických misií a konzulárnych úradov členských štátov.
   Pokiaľ ide o informácie, ktoré sa majú poskytovať žiadateľom o víza, Európske spoločenstvo sa domnieva, že by sa mali prijať primerané opatrenia vo všeobecnosti by sa pre žiadateľov o víza mali vypracovať základné informácie o postupoch a podmienkach na podávanie žiadostí o víza a o platnosti víz.
   Európske spoločenstvo vypracuje zoznam minimálnych požiadaviek s cieľom zabezpečiť, aby sa žiadateľom z Moldavskej republiky poskytovali zrozumiteľné a jednotné základné informácie a aby sa od nich vyžadovali v zásade rovnaké podporné dokumenty.
   Uvedené informácie sa majú šíriť medzi širokou verejnosťou (na informačných tabuliach konzulátov, v letákoch, na internetových stránkach atď.).
   Diplomatické misie a konzulárne úrady členských štátov poskytnú informácie o existujúcich možnostiach uľahčenia udeľovania krátkodobých víz v jednotlivých prípadoch podľa schengenského acquis, a najmä žiadateľom bona fide.
   VYHLÁSENIE EURÓPSKEJ KOMISIE O ZASTÚPENÍ A SPOLOČNOM CENTRE NA PODÁVANIE ŽIADOSTÍ V KIŠIŇOVE
   Uznávajúc problémy, ktorým čelia moldavskí občania pri podávaní žiadostí o schengenské víza v dôsledku obmedzenej konzulárnej prítomnosti schengenských členských štátov, Európska komisia dôrazne vyzýva členské štáty – a najmä členské štáty, ktoré udeľujú schengenské víza – aby zlepšili svoju prítomnosť v Moldavskej republike tak, že v plnom rozsahu využijú existujúce možnosti: zriadenie vlastného zastúpenia, možnosť zastupovania iným členským štátom alebo úplné využívanie niekoľkých možností, ktoré sa majú zabezpečovať prostredníctvom spoločného centra na podávanie žiadostí v Kišiňove.
   VYHLÁSENIA O MALOM POHRANIČNOM STYKU
   POLITICKÉ VYHLÁSENIE RUMUNSKA O MALOM POHRANIČNOM STYKU
   Rumunsko vyhlasuje ochotu začať rokovania o bilaterálnej dohode s Moldavskou republikou za účelom zavedenia režimu malého pohraničného styku zavedeného nariadením ES č. 1931/2006 z 20. decembra 2006, ktorým sa ustanovujú pravidlá malého pohraničného styku na vonkajších pozemných hraniciach členských štátov a ktorým sa menia a dopĺňajú ustanovenia Schengenského dohovoru.
   POLITICKÉ VYHLÁSENIE MOLDAVSKEJ REPUBLIKY O MALOM POHRANIČNOM STYKU
   Moldavská republika vyhlasuje ochotu začať rokovania o bilaterálnej dohode s Rumunskom za účelom zavedenia takéhoto režimu malého pohraničného styku.


title: Rozhodnutie Komisie z  28. novembra 2011 , ktorým sa zriaďuje Európska multilaterálna platforma pre normalizáciu v oblasti IKT

text:
               30.11.2011

               SK

               Úradný vestník Európskej únie

               C 349/4

         ROZHODNUTIE KOMISIE
   z 28. novembra 2011,
   ktorým sa zriaďuje Európska multilaterálna platforma pre normalizáciu v oblasti IKT
   2011/C 349/04
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               V stratégii Európa 2020 stanovenej v oznámení Komisie pod názvom Európa 2020: stratégia na zabezpečenie inteligentného, udržateľného a inkluzívneho rastu
                   (1) sa stanovuje vízia sociálneho trhového hospodárstva Európy pre 21. storočie, v ktorom sa budú naplno využívať hospodárske a sociálne výhody digitálnej spoločnosti. Zdôrazňuje sa v nej význam posilňovania rastu európskej ekonomiky, pričom sa súčasne dosahuje vysoká miera zamestnanosti, produktivity a sociálnej súdržnosti a podporuje sa prechod na nízkouhlíkové hospodárstvo.

               (2)

               V jednej z hlavných iniciatív stratégie Európa 2020 stanovenej v oznámení Komisie pod názvom Digitálna agenda pre Európu
                   (2) zohráva zlepšená normalizácia v oblasti informačných a komunikačných technológií (IKT) dôležitú úlohu pri zabezpečení interoperability medzi aplikáciami, službami a produktmi v oblasti IKT s cieľom zmierniť fragmentáciu jednotného digitálneho trhu a zároveň podporovať inováciu a hospodársku súťaž.

               (3)

               V rámci ďalšej hlavnej iniciatívy stratégie Európa 2020, stanovenej v oznámení Komisie pod názvom Integrovaná priemyselná politika vo veku globalizácie: konkurencieschopnosť a udržateľnosť v popredí záujmu
                   (3), sa Európa vyzýva na vytvorenie systému noriem, ktorý splní očakávania subjektov na trhu ako aj európskych verejných orgánov, pričom v rámci globalizovaného hospodárstva bude podporovať európsky vplyv aj nad rámec jednotného trhu.

               (4)

               V oznámení Komisie pod názvom Strategická vízia pre európske normy: smerom k posilneniu a urýchleniu udržateľného rastu európskeho hospodárstva do roku 2020
                   (4) sa uvádza, že v roku 2011 Komisia vytvorí špecializovanú multilaterálnu platformu a bude jej predsedať, ktorej úlohou bude, aby Komisii poskytovala poradenstvo týkajúce sa vykonávania normalizačných opatrení v oblasti IKT vrátane pracovného programu pre normalizáciu v oblasti IKT, stanovenia priorít na podporu právnych predpisov a politík a identifikácie špecifikácií vypracovaných celosvetovými organizáciami na vypracovávanie noriem v oblasti IKT.

               (5)

               Z tohto dôvodu je nevyhnutné zriadiť multilaterálnu platformu pre normalizáciu v oblasti IKT a vymedziť jej úlohy a štruktúru.

               (6)

               Táto multilaterálna platforma by sa mala skladať zo zástupcov vnútroštátnych orgánov členských štátov a krajín EZVO, organizácií zastupujúcich záujmy priemyslu, malých a stredných podnikov, spotrebiteľov a ďalších spoločenských subjektov, ako aj európskych a medzinárodných normalizačných orgánov a ďalších neziskových organizácií, ktoré sú odbornými združeniami, priemyselnými alebo obchodnými združeniami alebo inými členskými organizáciami pôsobiacimi v Európe, ktoré v rámci svojho odborného zamerania vypracovávajú normy v oblasti IKT.

               (7)

               Bez toho, aby boli dotknuté bezpečnostné predpisy Komisie stanovené v prílohe k rozhodnutiu Komisie 2001/844/ES, ESUO, Euratom, je potrebné stanoviť pravidlá o poskytovaní informácií členmi platformy.

               (8)

               Osobné údaje by sa mali spracúvať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov.

         ROZHODLA TAKTO:
   Článok 1
   Predmet úpravy
   Týmto sa zriaďuje Európska multilaterálna platforma pre normalizáciu v oblasti IKT, ďalej len „platforma“.
   Článok 2
   Úlohy
   Úlohou platformy je:

               a)

               poskytovať Komisii poradenstvo vo všetkých záležitostiach týkajúcich sa európskej normalizačnej politiky v oblasti IKT a jej účinného vykonávania;

               b)

               poskytovať Komisii poradenstvo týkajúce sa pracovného programu pre normalizáciu v oblasti IKT a jeho priorít;

               c)

               identifikovať potenciálne budúce potreby tykajúce sa normalizácie v oblasti IKT v záujme podpory európskych právnych predpisov, politík a verejného obstarávania;

               d)

               poskytovať Komisii poradenstvo týkajúce sa prípadných normalizačných poverení v oblasti IKT pre európske normalizačné orgány a aktivít, ktoré môžu vykonávať iné orgány v spolupráci v európskymi normalizačnými orgánmi;

               e)

               poskytovať Komisii informácie o dosiahnutom pokroku, pokiaľ ide o normalizáciu v oblasti IKT a súvisiacich činnostiach, v záujme podpory právnych predpisov a politík;

               f)

               poskytovať Komisii poradenstvo týkajúce sa technických špecifikácií v oblasti IKT, ktoré podľa požiadaviek stanovených v prílohe II nariadenia o európskej normalizácii (5) nie sú vnútroštátnymi, európskymi alebo medzinárodnými normami;

               g)

               poskytovať Komisii poradenstvo týkajúce sa spolupráce medzi organizáciami na vypracovávanie noriem v oblasti IKT a európskymi normalizačnými orgánmi s cieľom zlepšiť začlenenie ich práce do európskej normalizácie v oblasti IKT a zabezpečiť dostupnosť noriem v oblasti IKT podporujúcich interoperabilitu;

               h)

               zbierať informácie o pracovných programoch organizácií na vypracovávanie noriem pre oblasť IKT s cieľom zabezpečiť koordináciu a vyhnúť sa zbytočnej duplikácii alebo fragmentácii práce.

         Článok 3
   Konzultácie
   Komisia môže s platformou konzultovať každú otázku týkajúcu sa:

               a)

               ostatných iniciatív, ktoré sa môžu prijať na úrovni Únie s cieľom odstraňovať bariéry brániace interoperabilite IKT;

               b)

               vnútroštátnych, európskych a medzinárodných iniciatív súvisiacich s normalizáciou, ktorých cieľom je podpora interoperability IKT.

         Článok 4
   Členstvo a menovanie
   1.   Platformu tvorí najviac 67 členov.
   2.   Členov vymenúva Komisia z vnútroštátnych orgánov členských krajín a krajín EZVO a organizácií zastupujúcich zainteresované strany zapojené do normalizácie v oblasti IKT takto:

               a)

               najviac 18 organizácií zastupujúcich priemysel, malé a stredné podniky a spoločenské subjekty;

               b)

               najviac 14 európskych a medzinárodných normalizačných orgánov a ďalších neziskových organizácií, ktoré sú odbornými združeniami, priemyselnými alebo obchodnými združeniami alebo inými členskými organizáciami pôsobiacimi v Európe, ktoré v rámci svojho odborného zamerania vypracovávajú normy v oblasti IKT.

         3.   Členov uvedených v ods. 2 písm. a) a b) vymenúvajú v mene Komisie generálni riaditelia GR pre podnikanie a priemysel a GR pre informačnú spoločnosť a médiá z príslušných organizácií zainteresovaných strán s cieľom dosiahnuť vyvážené zastúpenie, zohľadňujúc požadované úlohy a odborné znalosti.
   4.   Vnútroštátne orgány a organizácie vymenované Komisiou určia svojho zástupcu, ako aj náhradníka, ktorí sa majú zúčastniť na činnosti platformy.
   5.   Členovia platformy sú vymenovaní na obdobie troch rokov. Svoju funkciu vykonávajú dovtedy, kým nie sú nahradení alebo im neuplynie funkčné obdobie. Funkčné obdobie sa môže obnoviť.
   6.   Členov, ktorí už nedokážu účinne prispievať k práci v rámci platformy, ktorí sa vzdajú členstva alebo ktorí nespĺňajú podmienky stanovené v článku 339 zmluvy, možno na zvyšnú časť ich funkčného obdobia nahradiť.
   7.   Mená členov uvedené v článku 2 písm. a) a b) sa uverejnia v registri expertných skupín a iných podobných útvarov Komisie (ďalej len „register“).
   8.   Osobné údaje členov sa zhromažďujú, spracúvajú a uverejňujú v súlade s nariadením (ES) č. 45/2001.
   Článok 5
   Činnosť
   1.   Platforme predsedajú útvary GR pre podnikanie a priemysel a GR pre informačnú spoločnosť a médiá.
   2.   Platforma môže so súhlasom zástupcu Komisie zriadiť podskupiny na preskúmanie špecifických otázok na základe pôsobnosti vymedzenej platformou. Takéto podskupiny sa zrušia po splnení svojej úlohy.
   3.   Zástupca Komisie môže pozývať ad hoc odborníkov, ktorí majú špecifickú odbornú spôsobilosť v prerokúvanej téme, aby sa zúčastnili na práci platformy. Zástupca Komisie môže navyše udeliť štatút pozorovateľa jednotlivcom či organizáciám, tak ako sa vymedzuje v pravidle 8 ods. 3 horizontálnych pravidiel expertných skupín a kandidátskych krajín.
   4.   Členovia platformy a ich zástupcovia, ako aj prizvaní odborníci a pozorovatelia dodržiavajú povinnosť zachovávať služobné tajomstvo stanovené v zmluvách a ich vykonávacích predpisoch, ako aj bezpečnostné pravidlá Komisie týkajúce sa ochrany utajovaných skutočností EÚ stanovené v prílohe k rozhodnutiu 2001/844/ES, ESUO, Euratom. V prípade nedodržania týchto povinností môže Komisia prijať všetky vhodné opatrenia.
   5.   Zasadnutia platformy a všetkých podskupín sa konajú v priestoroch Komisie. Komisia poskytuje tajomnícke služby. Na zasadnutiach platformy a jej podskupín sa môžu zúčastniť aj iní úradníci Komisie, ktorí sa zaujímajú o prerokúvané otázky.
   6.   Platforma prijíma svoj rokovací poriadok vrátane pravidiel týkajúcich sa konfliktu záujmov, na základe štandardného rokovacieho poriadku expertných skupín prijatého Komisiou.
   7.   Komisia uverejní náležité informácie o činnosti platformy, a to buď ich uvedením v registri alebo prostredníctvom odkazu v registri na príslušnú webovú stránku.
   8.   Spoločné výskumné centrum môže poskytnúť vedecké poradenstvo a služby v rámci svojich odborných znalostí.
   Článok 6
   Výdavky v súvislosti so zasadnutiami
   1.   Osobám podieľajúcim sa na činnosti platformy neprislúcha za poskytované služby odmena.
   2.   V súlade s platnými stanoveniami Komisie uhrádza Komisia účastníkom cestovné a pobytové náklady, ktoré im vznikli v súvislosti s činnosťou platformy.
   3.   Náhrada za tieto výdavky sa poskytuje v rámci limitných súm disponibilných rozpočtových prostriedkov pridelených na základe ročného postupu prideľovania zdrojov.
   Článok 7
   Uplatňovanie
   Toto rozhodnutie sa uplatňuje od 1. januára 2012.

      V Bruseli 28. novembra 2011

            Za Komisiu

         Antonio TAJANI

            podpredseda

      (1)  KOM(2010) 2020 v konečnom znení, 3.3.2010.

      (2)  KOM(2010) 245 v konečnom znení, 19.5.2010.

      (3)  KOM(2010) 614 v konečnom znení, 28.10.2010.

      (4)  KOM(2011) 311 v konečnom znení, 1.6.2011.

      (5)  KOM(2011) 315 v konečnom znení, 1.6.2011.


title: 2004/891/ES: Rozhodnutie Komisie z 19. novembra 2004, ktorým sa ukončuje postup preskúmania týkajúci sa prekážok obchodu spočívajúcich v obchodných praktikách, ktoré využíva Kanada vo vzťahu k určitým geografickým označeniam pre víno (oznámené pod číslom dokumentu K(2004) 4388)

text:
               23.12.2004

               SK

               Úradný vestník Európskej únie

               L 375/28

      ROZHODNUTIE KOMISIE

   z 19. novembra 2004,
   ktorým sa ukončuje postup preskúmania týkajúci sa prekážok obchodu spočívajúcich v obchodných praktikách, ktoré využíva Kanada vo vzťahu k určitým geografickým označeniam pre víno (1)

   (oznámené pod číslom dokumentu K(2004) 4388)
   (2004/891/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 3286/94 z 22. decembra 1994 stanovujúce postupy Spoločenstva v oblasti spoločnej obchodnej politiky s cieľom zaistenia uplatňovania práv Spoločenstva podľa pravidiel medzinárodného obchodu, najmä tých, ktoré boli vytvorené pod záštitou Svetovej obchodnej organizácie (2), a najmä na jeho článok 11 ods. 1,
   po konzultácii s poradným výborom,
   keďže:

               (1)

               6. decembra 2001 podala Conseil Interprofessionnel du vin de Bordeaux (Medziodborová rada pre víno Bordeaux) (CIVB) žalobu podľa článku 4 nariadenia (ES) č. 3286/94 (ďalej „nariadenie“).

               (2)

               CIVB sa sťažovala, že predaju vín Bordeaux a Médoc zo Spoločenstva v Kanade bráni množstvo obchodných prekážok v zmysle článku 2 ods. 1 nariadenia, čiže „postup prijatý a udržiavaný treťou krajinou, keďže pravidlá medzinárodného obchodu stanovujú právo žaloby“.

               (3)

               Táto údajná obchodná prekážka vyplynula z novely C-57 kanadského zákona o obchodných značkách, ktorá zbavuje štandardnej ochrany geografické označenia Bordeaux a Médoc v súlade s požiadavkami na ochranu ustanovenými v dohode WTO o obchodných aspektoch práv duševného vlastníctva (TRIPS) pre geografické označenie vín.

               (4)

               Komisia rozhodla, že žaloba poskytla dostatočný dôkaz, aby sa mohlo začať konanie v súvislosti s preskúmaním. Príslušný oznam bol uverejnený v Úradnom vestníku Európskych spoločenstiev
                   (3).

               (5)

               Prešetrovanie potvrdilo právnu opodstatnenosť žaloby, že novela C-57 kanadského zákona o obchodných značkách porušila článok 23.1 and 2, ako aj 24.3 (tzv. doložka o zachovaní status quo) TRIPS, a že takéto porušenie nie je možné ospravedlniť na základe výnimky podľa článku 24.6 TRIPS.

               (6)

               Preskúmaním sa dospelo k záveru, že novela C-57 hrozí negatívnymi obchodnými účinkami na žalobcu v zmysle článkov 2 ods. 4 a 10 ods. 4 nariadenia.

               (7)

               Poradný výbor vytvorený nariadením posúdil 12. februára 2003 záverečnú správu o konaní preskúmania.

               (8)

               24. apríla 2003 Komisia parafovala dvojstrannú dohodu s Kanadou o obchode s vínom a liehovinami, v ktorej sa nadobudnutím účinnosti dohody zabezpečilo definitívne odstránenie názvov v Kanade uvedených ako „generické“, vrátane „Bordeaux“, „Médoc“ a „Medoc“.

               (9)

               9. júla 2003 sa Komisia rozhodla pozastaviť (4) konanie preskúmania, aby ho mohla ukončiť ihneď, ako Kanada efektívne odstráni tieto názvy zo zoznamu generických názvov uvedených v novele C-57.

               (10)

               30. júla 2003 Rada schválila v mene Európskeho spoločenstva závery dvojstrannej dohody s Kanadou o obchode s vínom a liehovinami (5). 1. júna 2004 dvojstranná dohoda nadobudla účinnosť (6).

               (11)

               Vyhláškou, ktorou sa menia a dopĺňajú pododdiely 11.18 ods. 3 a 4 zákona o obchodných značkách (7), Kanada odstránila Bordeaux, Médoc a Medoc zo zoznamu generických názvov uvedeného v novele C-57.

               (12)

               Takže je vhodné ukončiť konanie preskúmania,

         ROZHODLA TAKTO:
   Jediný článok
   Konanie preskúmania týkajúce sa obchodných prekážok spočívajúcich v obchodných praktikách, ktoré využíva Kanada vo vzťahu k určitým geografickým označeniam pre víno, sa týmto ukončuje.

      V Bruseli 19. novembra 2004

            Za Komisiu

         Pascal LAMY

            člen Komisie

      (1)  Zrušuje a nahradzuje rozhodnutie Komisie 2004/806/ES (Ú. v. EÚ L 354, 30.11.2004, s. 30).

      (2)  Ú. v. ES L 349, 31.12.1994, s. 71. Nariadenie zmenené a doplnené nariadením (ES) č. 356/95, Ú. v. ES L 41, 23.2.1995, s. 3.

      (3)  Ú. v. ES C 124, 25.5.2002, s. 6.

      (4)  Ú. v. EÚ L 170, 9.7.2003, s. 29.

      (5)  Ú. v. EÚ L 35, 6.2.2004, s. 1.

      (6)  V článku 41 dvojstrannej dohody sa upravovalo, že: „Táto dohoda nadobúda účinnosť prvý deň druhého mesiaca nasledujúceho po dni, kedy si zmluvné strany vymenia diplomatické nóty potvrdzujúce ukončenie príslušných postupov nadobúdania účinnosti tejto dohody“. Nóta ES bola doručená 16. septembra 2003 a odpoveď Kanady bola doručená 26. apríla 2004.

      (7)  Ministerstvo priemyslu uverejnilo vyhlášku, ktorou sa menia a dopĺňajú pododdiely 11.18 ods.3 a 4 zákona o obchodných značkách v časti II v úradnom vestníku kanadskej vlády Canada Gazette z 5. mája 2004. Vyhláška je účinná odo dňa registrácie, ktorým je 22. apríl 2004.


title: Rozhodnutie Rady z  21. októbra 2013 , ktorým sa prijíma pozícia Rady k návrhu opravného rozpočtu Európskej únie č. 6 na rozpočtový rok 2013

text:
               30.10.2013

               SK

               Úradný vestník Európskej únie

               C 316/8

         ROZHODNUTIE RADY
   z 21. októbra 2013,
   ktorým sa prijíma pozícia Rady k návrhu opravného rozpočtu Európskej únie č. 6 na rozpočtový rok 2013
   2013/C 316/04
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä na jej článok 106a,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho článok 41,
   keďže:

               —

               rozpočet Únie na rozpočtový rok 2013 bol s konečnou platnosťou prijatý 12. decembra 2012 (2),

               —

               Komisia 10. júla 2013 predložila návrh obsahujúci návrh opravného rozpočtu č. 6 k všeobecnému rozpočtu na rozpočtový rok 2013,

               —

               Komisia 20. septembra 2013 predložila návrh obsahujúci opravný list k návrhu opravného rozpočtu č. 6 k všeobecnému rozpočtu na rozpočtový rok 2013,

         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 6 na rozpočtový rok 2013 v znení pozmenenom opravným listom bola prijatá 21. októbra 2013.
   Úplné znenie je k dispozícii na nahliadnutie alebo stiahnutie na internetovej stránke Rady: http://www.consilium.europa.eu/

      V Bruseli 21. októbra 2013

            Za Radu

            predseda

         L. LINKEVIČIUS

      (1)  Ú. v. EÚ L 298, 26.10.2012, s. 1.

      (2)  Ú. v. EÚ L 66, 8.3.2013, s. 1, s korigendom v Ú. v. EÚ L 134, 18.5.2013, s. 21.


title: 2008/359/ES: Rozhodnutie Komisie z  28. apríla 2008 , ktorým sa zriaďuje skupina na vysokej úrovni pre konkurencieschopnosť agropotravinárskeho priemyslu

text:
               7.5.2008

               SK

               Úradný vestník Európskej únie

               L 120/15

      ROZHODNUTIE KOMISIE

   z 28. apríla 2008,
   ktorým sa zriaďuje skupina na vysokej úrovni pre konkurencieschopnosť agropotravinárskeho priemyslu
   (2008/359/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               V článku 157 ods. 1 Zmluvy o založení Európskeho spoločenstva sa Spoločenstvo a členské štáty poverujú úlohou zabezpečiť podmienky potrebné pre konkurencieschopnosť priemyslu Spoločenstva. Osobitne v článku 157 ods. 2 sa členské štáty vyzývajú, aby sa navzájom a v spojení s Komisiou radili, a v prípade potreby koordinovali svoju činnosť. Komisia môže vyvíjať akúkoľvek užitočnú iniciatívu s cieľom podporovať túto koordináciu.

               (2)

               Vo svojom oznámení „Strednodobé hodnotenie priemyselnej politiky: Príspevok k stratégii EÚ pre rast a zamestnanosť“ (1) Komisia oznámila svoj úmysel začať iniciatívu v súvislosti s konkurencieschopnosťou agropotravinárskeho priemyslu Spoločenstva.

               (3)

               Je preto potrebné zriadiť skupinu na vysokej úrovni zloženú najmä z odborníkov na problematiku konkurencieschopnosti agropotravinárskeho priemyslu Spoločenstva a súvisiace otázky, ako sú bezpečnosť potravín, zdravie, životné prostredie a vymedziť jej úlohy a štruktúru.

               (4)

               Skupina by sa mala zaoberať otázkami, ktoré určujú a v budúcnosti budú určovať konkurencieschopnosť agropotravinárskeho priemyslu Spoločenstva. Skupina by mala na základe výsledkov svojich diskusií vypracovať súbor odporúčaní pre príslušné odvetvia politiky s cieľom posilniť konkurencieschopnosť agropotravinárskeho priemyslu v súlade s politikami Spoločenstva, najmä ciele týkajúce sa bezpečnosti potravín a zdravia, poľnohospodárskej politiky a trvalo udržateľného rozvoja.

               (5)

               Skupina by mala byť zložená zo zástupcov Komisie, členských štátov a príslušných zainteresovaných strán, najmä z agropotravinárskeho priemyslu, a to tak z radu výrobcov, používateľov a spotrebiteľov, ako aj občianskej spoločnosti.

               (6)

               Bez toho, aby boli dotknuté bezpečnostné predpisy Komisie stanovené v prílohe k rozhodnutiu Komisie 2001/844/ES, ESUO, Euratom, je potrebné stanoviť pravidlá o poskytovaní informácií členmi skupiny (2).

               (7)

               Osobné údaje týkajúce sa členov skupiny by sa mali spracúvať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (3),

         ROZHODLA TAKTO:
   Článok 1
   Skupina na vysokej úrovni pre konkurencieschopnosť agropotravinárskeho priemyslu
   Zriaďuje sa skupina na vysokej úrovni pre konkurencieschopnosť agropotravinárskeho priemyslu, ďalej len „skupina“.
   Článok 2
   Úloha
   Úlohou skupiny je:

               1.

               zaoberať sa otázkami, ktoré určujú a v budúcnosti budú určovať konkurencieschopnosť agropotravinárskeho priemyslu Spoločenstva, a so súvisiacimi výzvami,

               2.

               určiť faktory, ktoré ovplyvňujú konkurenčné postavenie a trvalú udržateľnosť agropotravinárskeho priemyslu Spoločenstva vrátane budúcich výziev a trendov, ktoré by mohli mať vplyv na konkurencieschopnosť,

               3.

               vypracovať súbor odporúčaní týkajúcich sa príslušných odvetví pre tvorcov politík na úrovni Spoločenstva.

         Článok 3
   Konzultácia
   Komisia môže so skupinou konzultovať o akejkoľvek záležitosti týkajúcej sa konkurencieschopnosti agropotravinárskeho priemyslu Spoločenstva.
   Článok 4
   Členstvo – menovanie
   1.   Členov skupiny menuje Komisia spomedzi odborníkov na vysokej úrovni s právomocami a zodpovednosťou v oblastiach, ktoré sa vzťahujú na konkurencieschopnosť agropotravinárskeho priemyslu Spoločenstva a súvisiace výzvy.
   2.   Skupinu tvorí najviac 27 členov v tomto zložení:

               a)

               8 zástupcov členských štátov,

               b)

               13 zástupcov agropotravinárskeho priemyslu,

               c)

               6 zástupcov občianskej spoločnosti a profesijných združení.

         3.   Členovia skupiny sa menujú osobne na základe odborných znalostí a radia Komisii nezávisle od vonkajších vplyvov.
   4.   Každý člen skupiny určí osobného zástupcu pre prípravnú podskupinu uvedenú v článku 5 ods. 2.
   5.   Členovia sú menovaní na jednoročné funkčné obdobie s možnosťou predĺženia a vykonávajú funkciu do svojho nahradenia v súlade s odsekom 6 tohto článku, alebo do skončenia svojho funkčného obdobia.
   6.   Členov možno nahradiť na zostávajúcu časť funkčného obdobia v týchto prípadoch:

               a)

               ak člen odstúpi,

               b)

               ak člen nie je naďalej schopný účinne prispievať k rokovaniam skupiny;

               c)

               ak člen nespĺňa podmienky stanovené v článku 287 zmluvy,

         7.   Členovia predložia písomné vyhlásenie o záväzku, ktorý spočíva v tom, že budú konať vo verejnom záujme, a vyhlásenie o existencii záujmov, ktoré by mohli mať vplyv na ich nezávislosť.
   8.   Mená členov sa uverejnia na internetovej stránke Generálneho riaditeľstva pre podnikanie a priemysel a v registri skupín odborníkov, ktorý vedie Komisia. Mená členov sa zbierajú, spracúvajú a uverejňujú v súlade s nariadením (ES) č. 45/2001.
   Článok 5
   Činnosť skupiny
   1.   Skupine predsedá Komisia.
   2.   Podskupina, ďalej len podskupina „sherpa“ pripravuje rokovania, stanoviská a poskytuje poradenstvo, pokiaľ ide o činnosti a/alebo a strategické opatrenia, ktoré má skupina odporučiť. Pri príprave zasadnutí skupiny úzko spolupracuje s útvarmi Komisie.
   3.   Po dohode s Komisiou môže skupina vytvoriť podskupiny s cieľom preskúmať osobitné otázky v rámci mandátu stanoveného skupinou. Podskupiny zanikajú hneď, ako splnia svoj mandát.
   4.   Zástupca Komisie môže požiadať odborníkov alebo pozorovateľov so špecifickými odbornými znalosťami, pokiaľ ide o tému, ktorá je predmetom rokovania, aby sa zapojili do práce skupiny alebo rokovaní alebo práce podskupín a ad hoc skupín.
   5.   Informácie získané na základe účasti na rokovaniach alebo práci skupiny, ad hoc skupín alebo podskupín nemožno rozširovať, ak sa Komisia domnieva, že ide o dôverné informácie.
   6.   Skupina, podskupina „sherpa“ a iné podskupiny sa obvykle stretávajú v priestoroch Komisie v súlade s postupmi a harmonogramom stanovenými Komisiou. Komisia zabezpečuje sekretárske služby. Na zasadnutiach skupiny a jej podskupín sa môžu zúčastniť iní úradníci Komisie, ktorí o rokovania prejavia záujem.
   7.   Skupina prijíma svoj rokovací poriadok na základe štandardného rokovacieho poriadku prijatého Komisiou.
   8.   Komisia môže uverejňovať alebo umiestniť na internet na príslušnú webovú stránku akékoľvek zhrnutia, závery, čiastočné závery alebo pracovné dokumenty skupiny, zápisnice alebo správy v pôvodnom jazyku príslušného dokumentu.
   Článok 6
   Skončenie platnosti
   Toto rozhodnutie sa uplatňuje do 1. novembra 2009. Do tohto dňa Komisia rozhodne o prípadnom predĺžení jeho platnosti.

      V Bruseli 28. apríla 2008

            Za Komisiu

         Günter VERHEUGEN

            podpredseda

      (1)  KOM(2007) 374, 4.7.2007.

      (2)  Ú. v. ES L 317, 3.12.2001, s. 1. Rozhodnutie naposledy zmenené a doplnené rozhodnutím 2006/548/ES, Euratom (Ú. v. EÚ L 215, 5.8.2006, s. 38).

      (3)  Ú. v. ES L 8, 12.1.2001, s. 1.